nibzard/narodne-novine-full-text-markdown huggingface dataset:
### NN 61/2018 (11.7.2018.), Odluka o izmjeni Odluke Agencije za elektroničke medije, klasa: UP/I-612-12/17-02/0008, urbroj: 567-06-18-19 od 4. srpnja 2018.

AGENCIJA ZA ELEKTRONIČKE MEDIJE

1281

Vijeće za elektroničke medije, u sastavu Damir Hajduk, predsjednik Vijeća, Robert Tomljenović, zamjenik predsjednika Vijeća te Damir Bučević, Anita Malenica i Davor Marić, članovi Vijeća, na temelju odredbe članka 73. stavka 7. i 8. Zakona o elektroničkim medijima (»Narodne novine«, broj 153/09, 84/11, 94/13 i 136/13), nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga televizije br. 8/17, klasa: UP/I-612-12/17-02/0008, urbroj: 567-06-18-03, »Narodne novine« broj 27/17 i utvrđivanja uvjeta za davanje koncesije, na 26-18 sjednici održanoj 4. srpnja 2018., donijelo je

ODLUKU

O IZMJENI ODLUKE

I. Točka VI. Odluke o izboru najpovoljnijeg ponuditelja, klasa: UP/I-612-12/17-02/0008, urbroj: 567-06-18-03 od 14. ožujka 2017. mijenja se i glasi:

Rok za podnošenje zahtjeva za obavljanje tehničkog pregleda, rok za obavljanje tehničkog pregleda te rok za sklapanje Ugovora o koncesiji je 17. rujna 2018. Ako odabrani ponuditelj u tom roku ne sklopi ugovor o koncesiji Vijeće će poništiti odluku o davanju koncesije, a odabrani ponuditelj nema pravo na naknadu štete. Ostvarivanje koncesije, odnosno pravo obavljanja djelatnosti televizije na temelju provedenog postupka nadmetanja odabrani ponuditelj stječe na temelju ove Odluke i sklopljenog ugovora o koncesiji.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 12-18 sjednici održanoj 14. ožujka 2018., donijelo je Odluku o izboru najpovoljnijeg ponuditelja temeljem Obavijesti o namjeri davanja koncesija za obavljanje djelatnosti pružanja medijskih usluga televizije br. 08/17 za područje – dio Karlovačke i dio Ličko-senjske županije (digitalna regija D6); MUX D; objavljene temeljem Odluke Vijeća za elektroničke medije od 29. prosinca 2017.

Kao najpovoljniji ponuditelj odabrano je trgovačko društvo Robur j.d.o.o.

Dana 26. lipnja 2018. zaprimljena je molba trgovačkog društva Robur j.d.o.o. za produljenjem roka za obavljanje tehničkog pregleda.

Vijeće je razmotrilo navedenu zamolbu te utvrdilo kako se istoj može udovoljiti budući da produljenje roka nije u suprotnosti s pozitivnim zakonskim odredbama ni sa javnim interesom.

Slijedom navedenog odlučeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-612-12/17-02/0008

Urbroj: 567-06-18-19

Zagreb, 4. srpnja 2018.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Damir Hajduk, v. r.
### NN 61/2018 (11.7.2018.), Rješenje o imenovanju zamjenika državne tajnice Središnjeg državnog ureda za šport

Vlada Republike Hrvatske

1269

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 46. stavka 4. Zakona o sustavu državne uprave (»Narodne novine«, br. 150/11, 12/13 – Odiuka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 14. lipnja 2018. godine donijela

RJEŠENJE

O IMENOVANJU ZAMJENIKA DRŽAVNE TAJNICE SREDIŠNJEG DRŽAVNOG UREDA ZA ŠPORT

Imenuje se dr. sc. KREŠIMIR ŠAMIJA zamjenikom državne tajnice Središnjeg državnog ureda za šport, na razdoblje od četiri godine.

Klasa: UP/I 080-02/18-01/35
 Urbroj: 50301-15/07-18-02
 Zagreb, 14. lipnja 2018.

Predsjednik
 mr. sc. Andrej Plenković, v. r.
### NN 61/2018 (11.7.2018.), Ispravak Odluke o iznosu tarifnih stavki za javnu uslugu opskrbe plinom za razdoblje od 1. kolovoza do 31. prosinca 2018. te za razdoblje od 1. siječnja do 31. ožujka 2019.

NARODNE NOVINE

1283

Nakon uspoređivanja s izvornim tekstom Odluke o iznosu tarifnih stavki za javnu uslugu opskrbe plinom za razdoblje od 1. kolovoza do 31. prosinca 2018. te za razdoblje od 1. siječnja do 31. ožujka 2019. koja je objavljena u »Narodnim novinama« broj 60 od 6. srpnja 2018., utvrđena je tiskarska pogreška te se daje

ISPRAVAK

ODLUKE O IZNOSU TARIFNIH STAVKI ZA JAVNU USLUGU OPSKRBE PLINOM ZA RAZDOBLJE OD 1. KOLOVOZA DO 31. PROSINCA 2018. TE ZA RAZDOBLJE OD 1. SIJEČNJA DO 31. OŽUJKA 2019.

U PRILOGU 1. u svim tablicama, u nazivu 6. stupca umjesto riječi: »TROŠAK DISTRIBUCIJE PLINA« trebaju stajati riječi: »TROŠAK OPSKRBE PLINOM«.

U PRILOGU 2. u tablici, u nazivu 6. stupca umjesto riječi: »TROŠAK DISTRIBUCIJE PLINA« trebaju stajati riječi: »TROŠAK OPSKRBE PLINOM«.

Broj: 50501-18-4/2 -01

Zagreb, 10. srpnja 2018.

Glavna urednica
 Zdenka Pogarčić, v. r.
### NN 61/2018 (11.7.2018.), Rješenje Zavoda za unapređivanje zaštite na radu, klasa: UP/I-115-01/15-01/28, urbroj: 425-02/2-18-20 od 2. srpnja 2018.

Zavod za unapređivanje zaštite na radu

1278

Na zahtjev društva ADRIA GRUPA d.o.o. iz Zagreba, Heinzelova 53a, OIB: 06637660960, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu donosi

RJEŠENJE

I.

ADRIA GRUPA d.o.o. iz Zagreba, Heinzelova 53a, OIB: 06637660960, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim poslovima navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda za unapređivanje zaštite na radu, klasa: UP/I-115-01/15-01/28, urbroj: 425-02/2-17-14 od 24. ožujka 2017. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/28

Urbroj: 425-02/2-18-20

Zagreb, 2. srpnja 2018.

Ravnatelj
 Vitomir Begović, v. r.
### NN 61/2018 (11.7.2018.), Rješenje Zavoda za unapređivanje zaštite na radu, klasa: UP/I-115-01/15-01/53, urbroj: 425-02/8-18-5 od 3. srpnja 2018.

ZAVOD ZA UNAPREĐIVANJE ZAŠTITE NA RADU

1279

Na zahtjev društva SIGMAR d.o.o. iz Preloga, Kralja Zvonimira 44, OIB: 43441290919, a na temelju članka 83. stavka 4. točka 9. Zakona o zaštiti na radu (»Narodne novine«, broj 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje društva SIGMAR d.o.o. iz Preloga, Kralja Zvonimira 44, OIB: 43441290919, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu, klasa: UP/I-115-01/15-01/53, urbroj: 425-01/1-15-2 od 30. srpnja 2015. godine.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/53

Urbroj: 425-02/8-18-5

Zagreb, 3. srpnja 2018.

Ravnatelj
 Vitomir Begović, v. r.
### NN 62/2018 (13.7.2018.), Pravilnik o izmjeni Pravilnika o uređajima, opremi i sustavima za pogon motornih vozila plinom

MINISTARSTVO MORA, PROMETA I INFRASTRUKTURE

1299

Na temelju članka 236. stavka 4. i članka 281. stavka 4. Zakona o sigurnosti prometa na cestama (»Narodne novine«, br. 67/08, 48/10, 74/11, 80/13, 158/13, 92/14, 64/15 i 108/17) ministar mora, prometa i infrastrukture uz suglasnost ministra nadležnog za unutarnje poslove i ministra nadležnog za gospodarstvo, donosi

PRAVILNIK

O IZMJENI PRAVILNIKA O UREĐAJIMA, OPREMI I SUSTAVIMA ZA POGON MOTORNIH VOZILA PLINOM

Članak 1.

U Pravilniku o uređajima, opremi i sustavima za pogon motornih vozila plinom (»Narodne novine«, broj 78/14 i 97/14) u članku 31. stavku 4. riječi: »EURO 4 (EURO IV)« zamjenjuju se riječima: »EURO 3 (EURO III)«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/67

Urbroj: 530-05-18-1-1-1-18

Zagreb, 5. lipnja 2018.

Ministar
 Oleg Butković, v. r.
### NN 62/2018 (13.7.2018.), Odluka o izmjenama Odluke o osnivanju Vijeća za gospodarska pitanja Predsjednice Republike Hrvatske

PREDSJEDNICA REPUBLIKE HRVATSKE

1290

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IZMJENAMA ODLUKE O OSNIVANJU VIJEĆA ZA GOSPODARSKA PITANJA PREDSJEDNICE REPUBLIKE HRVATSKE

I.

U Odluci o osnivanju Vijeća za gospodarska pitanja Predsjednice Republike Hrvatske (»Narodne novine«, broj 64/15, 43/16, 38/17, 130/17, 19/18 i 31/18) točka II. mijenja se i glasi:

»II.

doc. dr. sc. Marko Primorac, savjetnik Predsjednice Republike Hrvatske za gospodarstvo, imenuje se koordinatorom Vijeća.«.

II.

U točki V. Odluke ispred riječi: »savjetnika« briše se riječ: »posebnog«.

III.

Ova Odluka stupa na snagu danom donošenja.

Klasa: 020-03/18-03/03
 Urbroj: 71-06-01/1-18-1
 Zagreb, 9. srpnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 62/2018 (13.7.2018.), Pravilnik o izmjenama i dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom

MINISTARSTVO POLJOPRIVREDE

1293

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, broj 62/17.), a slijedom Odluke o donošenju Plana upravljanja ribolovom okružujućim mrežama plivaricama u Republici Hrvatskoj (klasa: 324-01/17-01/846, urbroj: 525/13/1282-17-1 od 1. prosinca 2017. godine), ministar poljoprivrede donosi

PRAVILNIK

O IZMJENAMA I DOPUNI PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆIM MREŽAMA PLIVARICOM PALAMIDAROM, PLIVARICOM CIPLARICOM, PLIVARICOM LOKARDAROM, PLIVARICOM IGLIČAROM I PLIVARICOM OLIŽNICOM

Članak 1.

U Pravilniku o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom (»Narodne novine« br. 30/2018 i 49/2018) članak 8. stavak 5. mijenja se i glasi:

»(5) Ribolov plivaricom oližnicom u skladu s člankom 3. stavkom 3. ovoga Pravilnika dozvoljen je isključivo:

– u akvatoriju poluotoka Istre između rta Lako na njegovoj zapadnoj obali i rta Crna Punta na njegovoj istočnoj obali;

– u ribolovnoj podzoni E4;

– u ribolovnoj podzoni F2.«

Članak 2.

U članku 11. stavku 1. riječi »15. srpnja 2018. godine« zamjenjuju se riječima »1. rujna 2018. godine«.

Članak 3.

U članku 12. stavku 2. na kraju rečenice briše se točka i dodaju se riječi:

»osim za ribolovni alat plivarica ciplarica kada se Odobrenje za ribolov u skladu s člankom 3. stavkom 3. ovoga Pravilnika može izdati i za plovilo dulje od 15 metara i to isključivo u slučaju da je potreban broj ribolovnih dana u referentnom periodu iz stavka 1. točka 2. ovoga članka ostvaren plovilom i ribolovnim alatom za koje se traži Odobrenje te da od 1. siječnja 2012. godine nije došlo do prijenosa ribolovnog alata sukladno stavku 4. ovoga članka.«

Članak 4.

U članku 18. riječi »15. srpnja 2018. godine« zamjenjuju se riječima »1. rujna 2018. godine«.

Članak 5.

Prilog 2. se briše.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/23

Urbroj: 525-13/0340-18-5

Zagreb, 11. srpnja 2018.

Potpredsjednik
 Vlade Republike Hrvatske i ministar poljoprivrede
 Tomislav Tolušić, dipl. iur., v. r.
### NN 62/2018 (13.7.2018.), Pravilnik o dopuni Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

MINISTARSTVO POLJOPRIVREDE

1294

Na temelju članka 12. stavaka 1., 7. i 8. Zakona o morskom ribarstvu (»Narodne novine«, br. 62/17.), a u skladu s Uredbom Vijeća (EU) 2018/120 od 23. siječnja 2018. o utvrđivanju ribolovnih mogućnosti za 2018. za određene riblje stokove i skupine ribljih stokova koje se primjenjuju u vodama Unije te za ribarska plovila Unije u određenim vodama izvan Unije (SL L 27, 31. 1. 2018.) ministar poljoprivrede donosi

PRAVILNIK

O DOPUNI PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM
 PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine« br. 71/17., 94/17., 127/17., 30/18. i 39/18.) u članku 4. dodaje se stavak 2. koji glasi:

»(2) Ukupni ulov ograničava se na 100 t svih vrsta po plovilu koje obavlja ribolov okružujućom mrežom plivaricom – srdelarom, tijekom svakog od razdoblja, kako slijedi:

a) od 30. lipnja u 12:00 sati do 31. srpnja u 12:00 sati

b) od 31. srpnja u 12:00 sati do 31. kolovoza u 12:00 sati

c) od 31. kolovoza u 12:00 sati do 30. rujna u 12:00 sati.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/33

Urbroj: 525-13/0340-18-12

Zagreb, 11. srpnja 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 62/2018 (13.7.2018.), Odluka o imenovanju zamjenika predsjednika Državne komisije za kontrolu postupaka javne nabave

HRVATSKI SABOR

1289

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13. i 74/14.) Hrvatski sabor na sjednici 6. srpnja 2018. donio je

ODLUKU

O IMENOVANJU ZAMJENIKA PREDSJEDNIKA DRŽAVNE KOMISIJE ZA KONTROLU POSTUPAKA JAVNE NABAVE

Imenuje se ANĐELKO RUKELJ zamjenikom predsjednika Državne komisije za kontrolu postupaka javne nabave, s danom 21. rujna 2018.

Klasa: 021-13/18-07/20

Zagreb, 6. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 62/2018 (13.7.2018.), Odluka o razrješenju zamjenika predsjednika Državne komisije za kontrolu postupaka javne nabave

HRVATSKI SABOR

1288

Na temelju članka 81. Ustava Republike Hrvatske i članka 8. stavka 1. Zakona o Državnoj komisiji za kontrolu postupaka javne nabave (»Narodne novine«, br. 18/13., 127/13. i 74/14.) Hrvatski sabor na sjednici 6. srpnja 2018. donio je

ODLUKU

O RAZRJEŠENJU ZAMJENIKA PREDSJEDNIKA DRŽAVNE KOMISIJE ZA KONTROLU POSTUPAKA JAVNE NABAVE

Razrješuje se ANĐELKO RUKELJ dužnosti zamjenika predsjednika Državne komisije za kontrolu postupaka javne nabave, s danom 20. rujna 2018., zbog isteka mandata.

Klasa: 021-13/18-07/20

Zagreb, 6. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 62/2018 (13.7.2018.), Odluka o davanju ovlasti Ministarstvu zdravstva za davanje prethodne suglasnosti zdravstvenoj ustanovi kojoj je osnivač Republika Hrvatska za davanje u zakup poslovnog prostora i/ili zemljišta

Vlada Republike Hrvatske

1291

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 58. Zakona o ustanovama (»Narodne novine«, br. 76/93, 29/97 – ispravak, 47/99 – ispravak i 35/08), Vlada Republike Hrvatske je na sjednici održanoj 12. srpnja 2018. godine donijela

ODLUKU

O DAVANJU OVLASTI MINISTARSTVU ZDRAVSTVA ZA DAVANJE PRETHODNE SUGLASNOSTI ZDRAVSTVENOJ USTANOVI KOJOJ JE OSNIVAČ REPUBLIKA HRVATSKA ZA DAVANJE U ZAKUP POSLOVNOG PROSTORA I/ILI ZEMLJIŠTA

I.

Ovom Odlukom ovlašćuje se Ministarstvo zdravstva za davanje prethodne suglasnosti zdravstvenoj ustanovi kojoj je osnivač Repub­lika Hrvatska za davanje u zakup poslovnog prostora i/ili zemljišta.

II.

Ovlast za davanje prethodne suglasnosti iz točke I. ove Odluke odnosi se na zakup poslovnog prostora i/ili zemljišta zdravstvene ustanove kojoj je osnivač Republika Hrvatska, u slučaju kada pojedinačni iznos zakupnine za poslovni prostor i/ili zemljište za razdoblje do 5 godina ne prelazi iznos od 1.000.000,00 kuna.

III.

Obvezuje se Ministarstvo zdravstva da polugodišnje izvijesti Vladu Republike Hrvatske o danim prethodnim suglasnostima za zakup poslovnog prostora i/ili zemljišta za zdravstvene ustanove kojima je osnivač Republika Hrvatska.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/20

Urbroj: 50301-27/20-18-3

Zagreb, 12. srpnja 2018.

Predsjednik
 mr. sc. Andrej Plenković, v. r.
### NN 62/2018 (13.7.2018.), Pravilnik o izmjenama Pravilnika o uvjetima za unutarnji ustroj kliničkih zdravstvenih ustanova

MINISTARSTVO ZDRAVSTVA

1297

Na temelju članka 74. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 – Odluka Ustavnog suda Republike Hrvatske, 70/2012, 82/2013, 22/2014 – Odluka Ustavnog suda Republike Hrvatske i 131/2017), ministar zdravstva donosi

PRAVILNIK

O IZMJENAMA PRAVILNIKA O UVJETIMA ZA UNUTARNJI USTROJ KLINIČKIH ZDRAVSTVENIH USTANOVA

Članak 1.

U Pravilniku o uvjetima za unutarnji ustroj kliničkih zdravstvenih ustanova (»Narodne novine«, br. 145/2013, 31/2015, 79/2015 i 49/2016), u članku 2.a stavci 2., 3. i 4. brišu se.

Dosadašnji stavak 5. postaje stavak 2.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-04/20

Urbroj: 534-02-1-1/2-18-11

Zagreb, 10. srpnja 2018.

Ministar
 prof. dr. sc. Milan Kujundžić, dr. med., v. r.
### NN 62/2018 (13.7.2018.), Pravilnik o izmjenama Pravilnika o uvjetima za unutarnji ustroj općih i specijalnih bolnica

Ministarstvo zdravstva

1296

Na temelju članka 75. stavka 2. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 – Odluka Ustavnog suda Republike Hrvatske, 70/2012, 82/2013, 22/2014 – Odluka Ustavnog suda Republike Hrvatske i 131/2017), ministar zdravstva donosi

PRAVILNIK

O IZMJENAMA PRAVILNIKA O UVJETIMA ZA UNUTARNJI USTROJ OPĆIH I SPECIJALNIH BOLNICA

Članak 1.

U Pravilniku o uvjetima za unutarnji ustroj općih i specijalnih bolnica (»Narodne novine«, br. 145/2013, 31/2015 i 49/2016), u članku 2.a stavci 2. i 3. brišu se.

Dosadašnji stavak 4. postaje stavak 2.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-04/19

Urbroj: 534-02-1-1/2-18-11

Zagreb, 10. srpnja 2018.

Ministar
 prof. dr. sc. Milan Kujundžić, dr. med., v. r.
### NN 62/2018 (13.7.2018.), Odluka o imenovanju zamjenice guvernera i tri viceguvernera Hrvatske narodne banke i prestanku mandata zamjenika guvernera i tri viceguvernera Hrvatske narodne banke

HRVATSKI SABOR

1287

Na temelju članka 81. Ustava Republike Hrvatske i članka 80. stavka 2. Zakona o Hrvatskoj narodnoj banci (»Narodne novine«, br. 75/08. i 54/13.) Hrvatski sabor na sjednici 13. srpnja 2018. donio je

ODLUKU

O IMENOVANJU ZAMJENICE GUVERNERA I TRI VICEGUVERNERA HRVATSKE NARODNE BANKE I PRESTANKU MANDATA ZAMJENIKA GUVERNERA I TRI VICEGUVERNERA HRVATSKE NARODNE BANKE

I.

Za zamjenicu guvernera Hrvatske narodne banke imenuje se

dr. sc. SANDRA ŠVALJEK.

II.

Za viceguvernere Hrvatske narodne banke imenuju se:

mr. sc. SLAVKO TEŠIJA

dr. sc. ROMAN ŠUBIĆ

mr. sc. MARTINA DRVAR.

III.

Zamjenica guvernera i viceguverneri Hrvatske narodne banke imenuju se na dužnost s danom 18. srpnja 2018.

IV.

Zamjeniku guvernera Hrvatske narodne banke Relji Martiću i viceguvernerima Hrvatske narodne banke mr. sc. Tomislavu Presečanu, Damiru Odaku i mr. sc. Vedranu Šošiću mandat prestaje s danom 17. srpnja 2018.

V.

Ova Odluka objavit će se u »Narodnim novinama«.

Klasa: 021-13/18-07/23

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 62/2018 (13.7.2018.), Odluka o imenovanju i prestanku mandata guvernera Hrvatske narodne banke

HRVATSKI SABOR

1286

Na temelju članka 81. Ustava Republike Hrvatske i članka 80. stavka 1. Zakona o Hrvatskoj narodnoj banci (»Narodne novine«, br. 75/08. i 54/13.) Hrvatski sabor na sjednici 13. srpnja 2018. donio je

ODLUKU

O IMENOVANJU I PRESTANKU MANDATA GUVERNERA HRVATSKE NARODNE BANKE

I.

Za guvernera Hrvatske narodne banke imenuje se dr. sc. BORIS VUJČIĆ.

II.

Dana 8. srpnja 2018. dužnost guvernera Hrvatske narodne banke prestao je obnašati dr. sc. BORIS VUJČIĆ, zbog prestanka mandata.

III.

Ova Odluka objavit će se u »Narodnim novinama«.

Klasa: 021-13/18-07/22

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 63/2018 (17.7.2018.), Odluka o izmjenama i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1303

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18. i 35/18.) Upravno vijeće Hrvatskog zavoda za zdravstveno osiguranje na 27. sjednici održanoj 3. srpnja 2018. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 42/18. i 47/18. – ispravak) u tablici 1. iz članka 1. stavka 2.: dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01XE33 161 | palbociklib | Ibrance | caps. tvrda 21x75 mg |
| L01XE33 162 | palbociklib | Ibrance | caps. tvrda 21x100 mg |
| L01XE33 163 | palbociklib | Ibrance | caps. tvrda 21x125 mg |
| L01XE42 161 | ribociklib | Kisqali | tbl. film obl. 63x200 mg |
| L04AC07 065 | tocilizumab | RoActemra | otop. za inj., brizg. napunj. 4x162 mg/0,9 ml (ACTPen) |
| L04AC14 071 | sarilumab | Kevzara | otop. za inj., štrc. napunj. 2x150 mg |
| L04AC14 072 | sarilumab | Kevzara | otop. za inj., brizg. napunj. 2x150 mg |
| L04AC14 073 | sarilumab | Kevzara | otop. za inj., štrc. napunj. 2x200 mg |
| L04AC14 074 | sarilumab | Kevzara | otop. za inj., brizg. napunj. 2x200 mg |

«

– brišu se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L04AB01 071 | etanercept | Erelzi | otop. za inj., štrc. napunj. 4x25 mg/ml |
| L04AB01 072 | etanercept | Erelzi | otop. za inj., štrc. napunj. 4x50 mg/ml |
| L04AB01 073 | etanercept | Erelzi | otop. za inj., brizg. napunj. 4x50 mg/ml |

«

Članak 2.

Ova Odluka objavljuje se u »Narodnim novinama«, a stupa na snagu 1. kolovoza 2018. godine.

Klasa: 025-01/18-01/143

Urbroj: 338-01-01-18-01

Zagreb, 3. srpnja 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 64/2018 (18.7.2018.), Izmjene Kodeksa odvjetničke etike

HRVATSKA ODVJETNIČKA KOMORA

1323

Na temelju članka 42. stavak 1. Zakona o odvjetništvu (»Narodne novine«, broj 9/94, 117/08, 50/09, 75/09 i 18/11) i članka 7. stavka 1. točke 1. Statuta Hrvatske odvjetničke komore (»Narodne novine«, broj 115/13), Skupština Hrvatske odvjetničke komore, održana 7. srpnja 2018. godine, usvojila je i donijela

IZMJENE KODEKSA

ODVJETNIČKE ETIKE

Članak 1.

Pravilo 18. Kodeksa odvjetničke etike, mijenja se i glasi:

»Protivi se časti i ugledu odvjetništva svaka nelojalnost u poslovanju, a osobito:

– pribavljanje stranaka putem posrednika;

– prepuštanje trećim osobama bianco-punomoći;

– suradnja s nadripisarima ili osobama sumnjivim zbog nadripisarstva;

– obećavanje provizije ili nagrade drugima za pribavljanje stranaka;

– omalovažavanje drugih odvjetnika;

– uzimanje uputa od trećih osoba izvan odvjetničkog ureda;

– pozivanje na dobre veze;

– ponude jeftinijeg zastupanja;

– napadno isticanje podataka o odvjetničkim uredima s kojima je sklopljen ugovor o povezivanju na podnescima, dopisima ili na drugi način;

– javni istupi, javljanje u tisku i svaki oblik reklamiranja i oglašavanja protivno odredbama pravilnika kojim je uređena materija reklamiranja, oglašavanja i web-stranica odvjetnika.«

Članak 2.

Pravilo 19. Kodeksa odvjetničke etike, mijenja se i glasi:

»Odvjetnicima, zajedničkim odvjetničkim uredima i odvjetničkim društvima dopušteno je reklamiranje i oglašavanje u sredstvima oglašavanja ili medijima (tisak, televizija, radio, internet i sl.), pod uvjetima i na način propisan pravilnikom kojim je uređena materija reklamiranja, oglašavanja i web-stranica odvjetnika.«

Članak 3.

Pravilo 20. Kodeksa odvjetničke etike, mijenja se i glasi:

»Odvjetnik o kojemu se u sredstvima javnog priopćavanja piše ili govori na način koji je protivan odredbama Zakona o odvjetništvu, Statutu Hrvatske odvjetničke komore, Kodeksu odvjetničke etike ili pravilniku kojim je uređena materija reklamiranja, oglašavanja i web-stranica odvjetnika, dužan se, odmah po saznanju o takvom izvještavanju, na prikladan način javno ograditi od takvog načina izvješćivanja.«

Članak 4.

Brišu se pravila 66., 67., i 93. Kodeksa odvjetničke etike.

Članak 5.

Ove Izmjene Kodeksa odvjetničke etike stupaju na snagu kada ih donese Skupština Hrvatske odvjetničke komore, a bit će objavljene u »Narodnim novinama«.

Broj: 2870/2018-2

Zagreb, 7. srpnja 2018.

HRVATSKA ODVJETNIČKA KOMORA

Predsjednik
 Josip Šurjak, v. r.
### NN 64/2018 (18.7.2018.), Izmjene Statuta Hrvatske odvjetničke komore

Hrvatska odvjetnička komora

1322

Hrvatska odvjetnička komora je na Skupštini održanoj 7. srpnja 2018. godine, na temelju odredbe članka 41. Zakona o odvjetništvu (»Narodne novine« br. 9/94, 117/08, 50/09, 75/09, 18/11) te članka 7. stavak 1. točka 1. Statuta Hrvatske odvjetničke komore (»Narodne novine« br. 115/13), donijela

IZMJENE STATUTA

HRVATSKE ODVJETNIČKE KOMORE

Članak 1.

Članak 96. točka 12., mijenja se i glasi:

»12. ako postupa suprotno odredbama pravilnika kojim je uređena materija reklamiranja, oglašavanja i web-stranica odvjetnika,«

Članak 2.

Naslov iznad članka 158. mijenja se i glasi: »XV. REKLAMIRANJE, OGLAŠAVANJE I WEB-STRANICA ODVJETNIKA«

Članak 3.

Članak 158. mijenja se i glasi:

»1. Odvjetnik, zajednički odvjetnički ured i odvjetničko društvo imaju pravo biti predstavljeni javnosti sukladno pravilniku kojim je regulirana materija reklamiranja, oglašavanja i web-stranica odvjetnika.

2. Komora pravilnikom iz stavka 1. određuje uvjete osnivanja, mjesto postavljanja, dozvoljeni sadržaj, privremeno uklanjanje prijepornog naslova, cijelog sadržaja ili dijela sadržaja web-stranica odvjetnika upisanih u Imenik odvjetnika ili imenike stranih odvjetnika, i to: Imenik odvjetnika iz država članica Europske unije koji u Republici Hrvatskoj imaju pravo obavljati odvjetničko zanimanje pod nazivom odvjetnik, Imenik odvjetnika koji obavljaju odvjetničku djelatnost u podružnicama stranih odvjetničkih društava, Imenik stranih odvjetnika s matičnim sjedištem u državama članicama Europske unije koji u Republici Hrvatskoj imaju pravo obavljati odvjetničko zanimanje pod nazivom zanimanja iz svoje matične države, kao i web-stranice svih Zakonom o odvjetništvu dozvoljenih organizacijskih oblika odvjetničke djelatnosti.«

Članak 4.

Ove Izmjene Statuta Hrvatske odvjetničke komore stupaju na snagu danom objave u »Narodnim novinama«.

Broj: 2870/2018-1

Zagreb, 7. srpnja 2018.

HRVATSKA ODVJETNIČKA KOMORA

Predsjednik
 Josip Šurjak, v. r.
### NN 64/2018 (18.7.2018.), Pravilnik o dopuni Pravilnika o obliku, sadržaju i načinu vođenja i dostave podataka o ulovu u gospodarskom ribolovu na moru

MINISTARSTVO POLJOPRIVREDE

1315

Na temelju članka 41. stavka 2. i članka 52. stavka 10. Zakona o morskom ribarstvu (»Narodne novine«, br. 62/17) ministar poljoprivrede donosi

PRAVILNIK

O DOPUNI PRAVILNIKA O OBLIKU, SADRŽAJU I NAČINU VOĐENJA I DOSTAVE PODATAKA O ULOVU U GOSPODARSKOM RIBOLOVU NA MORU

Članak 1.

U Pravilniku o obliku, sadržaju i načinu vođenja i dostave podataka o ulovu u gospodarskom ribolovu na moru (»Narodne novine«, br. 38/18 i 48/18 – ispravak) u članku 12. dodaje se novi stavak koji glasi:

»(2) Obveza vođenja podataka o ribolovnom naporu, ulovu i iskrcaju na obrascima očevidnika, odnosno izvješća sadržanim u prilozima 1. – 3., a sukladno člancima 6. i 7. ovoga Pravilnika primjenjuje se od 1. listopada 2018. godine, a do toga roka se koriste obrasci sukladno Pravilniku o obliku, sadržaju i načinu vođenja i dostave podataka o ulovu u gospodarskom ribolovu na moru (»Narodne novine«, br. 87/15).«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-01/09

Urbroj: 525-13/0514-18-4

Zagreb, 6. srpnja 2018.

Potpredsjednik
 Vlade Republike Hrvatske i ministar poljoprivrede
 Tomislav Tolušić, dipl. iur., v. r.
### NN 64/2018 (18.7.2018.), Plan prijma u državnu službu u Ured pučke pravobraniteljice za 2018. godinu

PUČKA PRAVOBRANITELJICA

1320

Na temelju članka 43. stavka 2. točke c) Zakona o državnim službenicima (»Narodne novine«, br. 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15, i 61/17) uz prethodnu suglasnost Ministarstva financija, klasa: 100-01/18-01/105, urbroj: 513-05-01-18-2 od 4. srpnja 2018. godine pučka pravobraniteljica donosi sljedeći

PLAN

PRIJMA U DRŽAVNU SLUŽBU U URED PUČKE PRAVOBRANITELJICE ZA 2018. GODINU

I.

Ovim Planom prijma u državnu službu planira se prijam državnih službenika u Ured pučke pravobraniteljice za 2018. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pučke pravobraniteljice te potreban broj državnih službenika na neodređeno vrijeme za 2018. godinu.

III.

U Uredu pučke pravobraniteljice zaposleno je 45 državnih službenika i 1 namještenik na neodređeno vrijeme.

IV.

U Uredu pučke pravobraniteljice u tekućoj godini, sukladno predviđenim financijskim sredstvima u Državnom proračunu Republike Hrvatske za 2018. godinu i pribavljenoj suglasnosti Ministarstva financija, planira se prijam na neodređeno vrijeme:

– 3 službenika/službenice sa završenim integriranim preddiplomskim i diplomski sveučilišnim studijem

– 1 službenik/službenica sa završenim preddiplomskim sveučilišnim studijem ili stručnim studijemu trajanju od najmanje tri godine

– 1 službenik/službenica sa završenom srednjom stručnom spremom.

V.

Na temelju ovog Plana prijma slobodna radna mjesta popunjavat će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na web-stranicama Pučkog pravobranitelja i Ministarstva uprave Republike Hrvatske.

Broj: P.P.U. – 31-23-30/18-15-4

Zagreb, 12. srpnja 2018.

Pučka pravobraniteljica
 Lora Vidović, v. r.
### NN 64/2018 (18.7.2018.), Pravilnik o izmjenama i dopunama Pravilnika o uvjetima, kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa«

MINISTARSTVO POLJOPRIVREDE

1316

Na temelju članka 55. stavka 6. Zakona o morskom ribarstvu (»Narodne novine«, broj 62/2017), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE »RIBARSKE LUKE, ISKRCAJNA MJESTA, BURZE RIBA I ZAKLONIŠTA«

Članak 1.

U Pravilniku o uvjetima kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa« (»Narodne novine«, broj 3/2018), u članku 10. stavku 6. riječi: »Uprave ribarstva, Planinska 2a, Zagreb« zamjenjuju se riječima »Uprave ribarstva u Zagrebu«.

Članak 2.

U članku 14. stavku 9. riječi: »Ministarstvo poljoprivrede, Uprava ribarstva, Planinska 2a, 10 000 Zagreb« zamjenjuju se riječima: »Ministarstva poljoprivrede, Uprave ribarstva u Zagrebu«.

Članak 3.

U članku 15. stavku 5. riječi: »Ministarstvo poljoprivrede, Uprava ribarstva, Planinska 2a, 10 000 Zagreb« zamjenjuju se riječima: »Ministarstva poljoprivrede, Uprave ribarstva u Zagrebu«.

Članak 4.

U članku 17. stavku 4. riječi: »90 dana« zamjenjuju se riječima: »30 dana«.

U stavku 12. riječi: »Uprave ribarstva, Planinska 2a, Zagreb« zamjenjuju se riječima: »Uprave ribarstva u Zagrebu«.

Članak 5.

U članku 19. nakon stavka 8. dodaje se novi stavak 9. koji glasi:

»(9) Detaljni način obavljanja kontrole na terenu te obveze korisnika propisane su u Priručniku za korisnike Operativnog programa za pomorstvo i ribarstvo 2014. – 2020. o provedbi kontrole na terenu i obvezama korisnika, koji je dostupan na mrežnim stranicama Upravljačkog tijela (https://euribarstvo.hr/).«

Članak 6

U članku 22. stavku 6. riječi: »Ministarstvo poljoprivrede, Uprava ribarstva, Planinska 2a, 10 000 Zagreb« zamjenjuju se riječima: »Ministarstva poljoprivrede, Uprave ribarstva u Zagrebu«.

Članak 7.

Ovaj Pravilnik stupa na snagu dan nakon objave u »Narodnim novinama«.

Klasa: 324-01/17-01/902

Urbroj: 525-13/1711-18-4

Zagreb, 3. srpnja 2018.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 64/2018 (18.7.2018.), Plan prijma u državnu službu u Ured pravobranitelja za djecu za 2018. godinu

PRAVOBRANITELJICA ZA DJECU

1321

Na temelju članka 43. stavka 2. točke c) Zakona o državnim službenicima (»Narodne novine«, br. 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 01/15, 138/15, i 61/17) uz prethodnu suglasnost Ministarstva financija, klasa: 100-01/18-01/123; urbroj: 513-05-01-18-2 od 4. srpnja 2018., pravobraniteljica za djecu donosi

PLAN

PRIJMA U DRŽAVNU SLUŽBU U URED PRAVOBRANITELJA ZA DJECU ZA 2018. GODINU

I.

Ovim Planom prijma u državnu službu planira se prijam državnih službenika u Ured pravobranitelja za djecu za 2018. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pravobranitelja za djecu te potreban broj državnih službenika na neodređeno vrijeme za 2018. godinu.

III.

U Uredu pravobranitelja za djecu je zaposleno 17 državnih službenika na neodređeno vrijeme.

IV.

U Uredu pravobraniteljice za djecu u tekućoj godini, sukladno predviđenim financijskim sredstvima u Državnom proračunu Republike Hrvatske za 2018. godinu i pribavljenoj suglasnosti Ministarstva financija, planira se prijam na neodređeno vrijeme:

– 2 službenika/službenice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem iz područja društvenih znanosti.

V.

Na temelju ovog Plana prijma slobodna radna mjesta popunjavat će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, dnevnom listu i na web-stranicama Pravobranitelja za djecu i Ministarstva uprave Republike Hrvatske.

Broj: DPR-100-04/18-0001-1

Zagreb, 16. srpnja 2018.

Pravobraniteljica za djecu
 Helenca Pirnat Dragičević, dipl. iur., v. r.
### NN 64/2018 (18.7.2018.), Rješenje o razrješenju pomoćnika ministrice kulture

Vlada Republike Hrvatske

1310

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 12. srpnja 2018. godine donijela

RJEŠENJE

O RAZRJEŠENJU POMOĆNIKA
 MINISTRICE KULTURE

Razrješuje se BLAŽ ŽILIĆ dužnosti pomoćnika ministrice kulture.

Klasa: UP/I 080-02/18-02/37
 Urbroj: 50301-15/28-18-02
 Zagreb, 12. srpnja 2018.

Predsjednik
 mr. sc. Andrej Plenković, v. r.
### NN 64/2018 (18.7.2018.), Rješenje o imenovanju pomoćnika ministrice kulture

VLADA REPUBLIKE HRVATSKE

1311

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 12. srpnja 2018. godine donijela

RJEŠENJE

O IMENOVANJU POMOĆNIKA
 MINISTRICE KULTURE

Imenuje se dr. sc. HRVOJE MANENICA pomoćnikom ministrice kulture.

Klasa: UP/I 080-02/18-01/45
 Urbroj: 50301-15/28-18-02
 Zagreb, 12. srpnja 2018.

Predsjednik
 mr. sc. Andrej Plenković, v. r.
### NN 64/2018 (18.7.2018.), Rješenje o razrješenju članova Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske

VLADA REPUBLIKE HRVATSKE

1312

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 2. Odluke o osnivanju Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske (»Narodne novine«, broj 90/14), Vlada Republike Hrvatske je na sjednici održanoj 12. srpnja 2018. godine donijela

RJEŠENJE

O RAZRJEŠENJU ČLANOVA POVJERENSTVA ZA KOORDINACIJU IZMEĐU INSPEKCIJA NADLEŽNIH ZA NADZOR TEHNIČKIH PROIZVODA STAVLJENIH NA TRŽIŠTE REPUBLIKE HRVATSKE

Razrješuju se dužnosti članovi Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske:

– VEDRAN LUKMAN, imenovan kao predstavnik inspekcija ministarstva nadležnog za gospodarstvo

– ZLATKO KOŠTA, imenovan kao predstavnik inspekcija ministarstva nadležnog za pomorstvo

– DAMIR BOROVIĆ, imenovan kao predstavnik inspekcija ministarstva nadležnog za graditeljstvo

– SNJEŽANA BAGARIĆ, imenovana kao predstavnica inspekcija ministarstva nadležnog za unutarnje poslove

– DAVOR KADOJIĆ BALAŠKO, imenovan kao predstavnik inspekcija ministarstva nadležnog za unutarnje poslove

– ANTONIO MUČNJAK, imenovan kao predstavnik inspekcija ministarstva nadležnog za carinske poslove

– mr. sc. ĐUKA MARIĆ, imenovan kao predstavnik inspekcija ministarstva nadležnog za poljoprivredu

– SPOMENKA UREMOVIĆ, dr. med., imenovana kao predstavnica inspekcija ministarstva nadležnog za zdravlje

– MIRJANA LERMAN, imenovana kao predstavnica inspekcija ministarstva nadležnog za zdravlje

– TOMISLAV STIPIĆ, imenovan kao predstavnik inspekcija Državnog zavoda za mjeriteljstvo

– ANĐELKO JURJEVIĆ, imenovan kao predstavnik inspekcija Hrvatske regulatorne agencije za mrežne djelatnosti.

Klasa: 080-02/18-02/71
 Urbroj: 50301-15/28-18-02
 Zagreb, 12. srpnja 2018.

Predsjednik
 mr. sc. Andrej Plenković, v. r.
### NN 64/2018 (18.7.2018.), Rješenje o imenovanju članova Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske

VLADA REPUBLIKE HRVATSKE

1313

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 2. Odluke o osnivanju Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske (»Narodne novine«, broj 90/14), Vlada Republike Hrvatske je na sjednici održanoj 12. srpnja 2018. godine donijela

RJEŠENJE

O IMENOVANJU ČLANOVA POVJERENSTVA ZA KOORDINACIJU IZMEĐU INSPEKCIJA NADLEŽNIH ZA NADZOR TEHNIČKIH PROIZVODA STAVLJENIH NA TRŽIŠTE REPUBLIKE HRVATSKE

Za članove Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Repub­like Hrvatske, imenuju se:

– VEDRANA FILIPOVIĆ-GRČIĆ, predstavnica inspekcija ministarstva nadležnog za gospodarstvo

– MARIO MADUNIĆ, predstavnik inspekcija ministarstva nadležnog za pomorstvo

– ANTUN VONIĆ, predstavnik inspekcija ministarstva nadležnog za pomorstvo

– MARIO LONČARIĆ, predstavnik inspekcija ministarstva nadležnog za graditeljstvo

– SNJEŽANA BAGARIĆ, predstavnica inspekcija ministarstva nadležnog za unutarnje poslove

– DAVOR KADOJIĆ BALAŠKO, predstavnik inspekcija ministarstva nadležnog za unutarnje poslove

– VLASTA ŠPOLJARIĆ, predstavnica inspekcija ministarstva nadležnog za carinske poslove

– mr. sc. KARLO BANOVIĆ, predstavnik inspekcija ministarstva nadležnog za poljoprivredu

– mr. sc. PETRA CIGIĆ, predstavnica inspekcija ministarstva nadležnog za zdravlje

– dr. sc. GORDANA GREGOROVIĆ, predstavnica inspekcija ministarstva nadležnog za zdravlje

– TOMISLAV STIPIĆ, predstavnik inspekcija Državnog zavoda za mjeriteljstvo

– ANĐELKO JURJEVIĆ, predstavnik inspekcija Hrvatske regulatorne agencije za mrežne djelatnosti.

Klasa: 080-02/18-01/118
 Urbroj: 50301-15/28-18-02
 Zagreb, 12. srpnja 2018.

Predsjednik
 mr. sc. Andrej Plenković, v. r.
### NN 66/2018 (20.7.2018.), Odluka o imenovanju članova Odbora za Ustav, Poslovnik i politički sustav Hrvatskoga sabora

HRVATSKI SABOR

1331

Na temelju članka 81. Ustava Republike Hrvatske i članka 61. Poslovnika Hrvatskoga sabora, Hrvatski sabor na sjednici 13. srpnja 2018. donio je

ODLUKU

O IMENOVANJU ČLANOVA ODBORA ZA USTAV, POSLOVNIK I POLITIČKI SUSTAV HRVATSKOGA SABORA

I.

U Odbor za Ustav, Poslovnik i politički sustav Hrvatskoga sabora za članove se imenuju:

dr. sc. SANJA BARIĆ

dr. sc. ANITA BLAGOJEVIĆ

dr. sc. IVAN KOPRIĆ

dr. sc. FRANE STANIČIĆ

VLADIMIR ŠEKS.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/24

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2018 (20.7.2018.), Odluka o razrješenju i izboru člana Odbora za pravosuđe Hrvatskoga sabora

HRVATSKI SABOR

1332

Na temelju članka 81. Ustava Republike Hrvatske i članka 46. i 98. Poslovnika Hrvatskoga sabora, Hrvatski sabor na sjednici 13. srpnja 2018. donio je

ODLUKU

O RAZRJEŠENJU I IZBORU ČLANA ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora
 dr. sc. MARKO VUČETIĆ.

II.

Za člana Odbora za pravosuđe Hrvatskoga sabora bira se dr. sc. ROBERT PODOLNJAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/26

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2018 (20.7.2018.), Odluka o razrješenju i izboru člana Odbora za obrazovanje, znanost i kulturu Hrvatskoga sabora

HRVATSKI SABOR

1333

Na temelju članka 81. Ustava Republike Hrvatske i članka 46. i 82. Poslovnika Hrvatskoga sabora, Hrvatski sabor na sjednici 13. srpnja 2018. donio je

ODLUKU

O RAZRJEŠENJU I IZBORU ČLANA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuje se član Odbora za obrazovanje, znanost i kulturu Hrvatskoga sabora dr. sc. MARKO VUČETIĆ.

II.

Za člana Odbora za obrazovanje, znanost i kulturu Hrvatskoga sabora bira se MARKO SLADOLJEV.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/27

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2018 (20.7.2018.), Odluka o razrješenju članice Odbora za europske poslove Hrvatskoga sabora

HRVATSKI SABOR

1334

Na temelju članka 81. Ustava Republike Hrvatske i članka 46. i 66. Poslovnika Hrvatskoga sabora, Hrvatski sabor na sjednici 13. srpnja 2018. donio je

ODLUKU

O RAZRJEŠENJU ČLANICE ODBORA ZA EUROPSKE POSLOVE HRVATSKOGA SABORA

I.

Razrješuje se članica Odbora za europske poslove Hrvatskoga sabora dr. sc. ROMANA JERKOVIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-03/24

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2018 (20.7.2018.), Odluka o imenovanju predsjednika i šest članova Vijeća za građanski nadzor sigurnosno-obavještajnih agencija

HRVATSKI SABOR

1335

Na temelju članka 81. Ustava Republike Hrvatske, a u svezi s člankom 110. stavkom 2. Zakona o sigurnosno-obavještajnom sustavu Republike Hrvatske (»Narodne novine«, br. 79/06. i 105/06. – ispravak) Hrvatski sabor na sjednici 13. srpnja 2018. donio je

ODLUKU

O IMENOVANJU PREDSJEDNIKA I ŠEST ČLANOVA VIJEĆA ZA GRAĐANSKI NADZOR
 SIGURNOSNO-OBAVJEŠTAJNIH AGENCIJA

I.

Za predsjednika Vijeća za građanski nadzor sigurnosno-obavještajnih agencija imenuje se:

– ZDRAVKA ČUFAR ŠARIĆ.

II.

Za članove Vijeća za građanski nadzor sigurnosno-obavještajnih agencija imenuju se:

– dr. sc. GORDAN AKRAP

– GORDAN BOSANAC

– EDUARD BRIŠKI

– dr. sc. JOSIP ČERINA

– VOJKO REŠETAR

– MILE ŠTEFANAC.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/21

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2018 (20.7.2018.), Odluka o sudjelovanju Oružanih snaga Republike Hrvatske u operaciji potpore miru »SEA GUARDIAN« u Sredozemlju

HRVATSKI SABOR

1336

Na temelju članka 54. stavka 2. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske i 30/18.), na prijedlog Vlade Republike Hrvatske i uz prethodnu suglasnost Predsjednice Republike Hrvatske, Hrvatski sabor na sjednici 13. srpnja 2018. donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU
 »SEA GUARDIAN« U SREDOZEMLJU

I.

U operaciju potpore miru »SEA GUARDIAN« u Sredozemlju upućuje se u 2018. godini do 50 pripadnika Oružanih snaga Repub­like Hrvatske brodom Hrvatske ratne mornarice.

II.

Obvezuje se Vlada Republike Hrvatske da do 31. ožujka 2019. izvijesti Hrvatski sabor o sudjelovanju Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022/03/18-01/105

Zagreb, 13. srpnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.